Ösztöndíjas egyedi KDP azonosítója:

iktatószám:

…. számú példány

**EGYETEMI KUTATÓI ÖSZTÖNDÍJ PROGRAM**

**Kooperatív Doktori Program**

**ÖSZTÖNDÍJSZERZŐDÉS**

amely létrejött egyrészről

a **Nemzeti Közszolgálati Egyetem**

Székhely: 1083 Budapest, Ludovika tér 2.

Adószám: 15795719-4-42

Intézményi azonosító: FI 99859

Törzskönyvi (PIR) azonosító: 795713

Bankszámlaszám: MÁK 10023002-00318259-00000000

Képviselő neve, beosztása:**xx**, kötelezettségvállaló, **mint Egyetem** (a továbbiakban: Egyetem vagy Támogató)

másrészről

**Név:**

Születési név:

Születési hely, idő:

Anyja születéskori neve:

Lakóhely:

Levelezési cím:

Adóazonosító jel:

TAJ szám:

Számlavezető pénzintézet neve:

Számlaszáma:

Állampolgárság:

Elérhetőségek (e-mail cím és telefonszám):

, **mint Ösztöndíjas** (a továbbiakban: Ösztöndíjas)

- a továbbiakban együtt: szerződő felek - között az alulírott napon és helyen, az alábbi feltételek mellett:

**I. Előzmények**

1.1. Az Egyetemi Kutatói Ösztöndíj Program Kooperatív Doktori Program (a továbbiakban: Program) keretében 2025. xx. xx. napján a Nemzeti Kutatási, Fejlesztési és Innovációs Alapból meghirdetett „Egyetemi Kutatói Ösztöndíj Program Kooperatív Doktori Program” elnevezésű pályázati felhívásra (a továbbiakban: Pályázati Felhívás) az Ösztöndíjas pályázatot (a továbbiakban: Pályázat) nyújtott be, amelyet a rektor a bíráló bizottság javaslata alapján 2025. xx. xx. napján kelt döntésével ösztöndíj támogatásban részesített. Az ösztöndíj támogatás folyósítása az Egyetem közreműködésével történik a Nemzeti, Kutatási, Fejlesztési és Innovációs Hivatal (a továbbiakban NKFI Hivatal) által 2025.xx.xx. napján, xx azonosítószámon kibocsátott támogatói okirat alapján.

1.2. A Program célja a felsőoktatási intézmények oktatói és kutatói utánpótlásának, valamint az innovatív magyar vállalkozások kutató-fejlesztői utánpótlásának biztosítása, és a legtehetségesebb hallgatók a felsőoktatási tehetséggondozásba való bevonása. A program 2025. évben meghirdetésre kerülő ösztöndíjpályázatai a felsőoktatásban részt vevő hallgatói kiválóságot támogatják olyan doktori képzésben részt vevő hallgatók támogatásával, akik a felsőoktatási intézményben eredményes kutatási és alkotói tevékenységet folytatnak és akik doktori hallgatói státuszuk mellett felsőoktatási intézményen kívül, elsősorban vállalatoknál végeznek kutatómunkát (munkaviszonyban vagy munkavégzésre irányuló egyéb jogviszonyban), amely elősegíti tudományos eredményeik gyakorlati hasznosulását.

1.3. Szerződő felek jelen szerződésben használt fogalmakat a Pályázati Felhívásban rögzített fogalomként, annak értelmezésében használják.

**II. A szerződés tárgya és célja**

2.1. A Pályázati Felhívás keretében támogatott kutatás címe:

Az Ösztöndíjast fogadó doktori iskola[[1]](#footnote-1):

Témavezető neve:

Az Ösztöndíjas munkáltatója[[2]](#footnote-2):

Szakértő neve:

2.2. Az ösztöndíjas vállalja, hogy az ösztöndíjas időszakban doktori témavezető és vállalati szakértő felügyeletével kutatási tevékenységet végez a mellékelt ösztöndíjas időszakra szóló Kutatási terv (továbbiakban: Kutatási terv) szerint, valamint az ösztöndíjas időszak alatt a Támogató számára a tudományos kutatási, fejlesztési munkájuk eredményeit hozzáférhetővé teszi, a doktori képzés keretébe tartozó tanulmányokat, illetve kutatásokat folytat, és a doktori iskola további követelményeit teljesíti. Legalább egy Q1 besorolású vagy az adott tudományterületen ezzel egyenértékű folyóiratban közzétett tudományos publikációt megjelentet, vagy létrehoz egy egyéb – az adott tudományágban releváns – tudományos, műszaki vagy művészi alkotást, vagy benyújt egy hazai iparjogvédelmi oltalmat. A Munkáltatóval fennálló, tudományos kutatás gyakorlati hasznosíthatóságára irányuló munkaviszonyt/munkavégzésre irányuló egyéb jogviszonyt felmondással vagy közös megegyezéssel nem szünteti meg. Az EKÖP-KDP ösztöndíjas jogviszony utolsó napját követően legkésőbb 1 éven belül doktori értekezését vagy a doktori iskola által kért, azzal egyenértékű alkotását benyújtja. Részt vesz az intézményi EKÖP konferencián, közreműködik a felsőoktatási intézmény hallgatóinak felzárkóztatásban, illetve a tehetséggondozásban, továbbá a kutatási tevékenységének eredményét népszerűsíti.

2.3. Az ösztöndíjas időszakra szóló Kutatási terv rögzíti, hogy az Ösztöndíjas a kutatás mely részét valósítja meg az Egyetemnél és mely részét valósítja meg munkáltatójánál.

2.4. Az Egyetem kijelenti, hogy az Ösztöndíjas által benyújtott Pályázatot az Egyetem a Pályázati Felhívás szabályainak megfelelően formai és tartalmi szempontból elbírálta. Az Egyetem a Pályázat alapján vissza nem térítendő havi ösztöndíjat folyósít az Ösztöndíjas számára a jelen szerződés mellékletében feltüntetett Kutatási tervek megvalósításának támogatására.

2.5. Az Egyetem vállalja, hogy az Ösztöndíjas számára az Egyetem infrastruktúráját az Ösztöndíjas rendelkezésére bocsátja a Kutatási tervében foglalt program megvalósításához szükséges mértékben.

2.6. Az Egyetem vállalja, hogy az Ösztöndíjas képzéséhez és kutatása (Kutatási terve megvalósításának) támogatásához témavezetőt biztosít az Egyetem vonatkozó szabályzatának megfelelően az ösztöndíjas jogviszony időtartamára. A témavezető az Ösztöndíjas részére legalább havi egy alkalommal személyes vagy online konzultációt biztosít, amelyen az Ösztöndíjas köteles részt venni és a részvételt a konzultációs lapon aláírásával igazolni. Amennyiben valamely Ösztöndíjas ösztöndíjas időszaka alatt a témavezető személyében változás szükséges (így különösen a témavezető foglalkoztatása az Egyetemnél megszűnik) az Egyetem az Ösztöndíjas részére új témavezetőt biztosít.

**III. Az ösztöndíjas időszak időtartama**

3.1. Az ösztöndíjas időszak kezdete: **2025.09.01.** Az ösztöndíjas jogviszony jelen szerződés hatályba lépésétől a szerződés Felek által történő teljesítésig tart.

3.2. Az Ösztöndíjas jelen szerződés aláírásával kijelenti, hogy a szerződésben foglaltak teljesítését, az ösztöndíjas jogviszony keretében támogatott kutatási tevékenységet 2025. 09.01. napjától megkezdte.

3.3. Az ösztöndíjas időszak időtartama[[3]](#footnote-3) **xx** **hónap**, befejezésének időpontja: **202x. xx. xx.**

**IV. Az ösztöndíjra vonatkozó szabályok**

4.1. Az ösztöndíj havi összege **nettó** **400.000 Ft**, azaz **négyszázezer Ft**.

4.2. Az ösztöndíj összege a III. pontban meghatározott ösztöndíjas időszak alatt mindösszesen legfeljebb: **nettó xx Ft**, **azaz xx Ft**.

Költséghely azonosító:

Ügyletkód:

4.3. Az ösztöndíj folyósításának feltétele, hogy az Ösztöndíjas az ösztöndíjas jogviszony ideje alatt folyamatosan, az Egyetemmel bármely munkarendben aktív doktori hallgatói jogviszonyban áll, valamint az ösztöndíjas jogviszony ideje alatt munkáltatójával folyamatos munkaviszonyban vagy munkavégzésre irányuló egyéb jogviszonyban áll.

4.4. Az Ösztöndíjasnak minden szemeszter kezdetekor a Munkáltató által kiállított, az adott szemeszter kezdő dátumától számított 15 napnál nem régebbi, a munkavégzésre irányuló jogviszony fennállásáról szóló igazolással kell rendelkeznie. Továbbá az Ösztöndíjasnak minden szemeszter kezdetekor kérelmeznie kell a Doktori Iskola vezetőjétől a hallgatói jogviszonyának fennállásáról szóló igazolás kiállítását. Az igazolásokat a KDP Koordinátor részére szükséges megküldenie minden szemeszter megkezdésétől számított 30 napon belül.

4.5. Az Egyetem a jelen szerződés hatályba lépését és az ösztöndíj fedezetét szolgáló, az NKFI Hivatal által biztosított forrás rendelkezésre állását követően utalja az Ösztöndíjas részére az alábbiak szerint: a Támogató, a támogatási időszakban a tanévek első félévében (szeptembertől januárig tartó időszak) az ösztöndíj öt havi összegét egy összegben, legkésőbb az adott tanév első félévében, november 30-ig, az ösztöndíj második félévre (februártól augusztusig) járó hét havi összegét az adott tanév második félévi beiratkozásokat követően, szintén egy összegben, legkésőbb március 31-ig kell átutalnia az ösztöndíjas részére.

4.6. A szerződő felek rögzítik, hogy a személyi jövedelemadóról szóló 1995. évi CXVII. törvény 1. számú melléklet 4.12.1. a*)* alpontja szerint az Egyetem által jelen szerződés alapján folyósított ösztöndíj adómentes bevétel.

4.7. Az Egyetem az ösztöndíj összegét az Ösztöndíjas jelen szerződés bevezető részében rögzített, a Pályázati Felhívás 15.3 pontjának megfelelő magyarországi pénzintézetnél vezetett, pénzforgalmi számlájára utalja át.

**V. A szerződés teljesítésének szabályai**

5.1. Az Ösztöndíjas vállalja, hogy az ösztöndíjas jogviszony fennállása alatt a szerződés tárgyával összefüggésben általa készített és megjelentetett publikáción vagy dokumentumon

a) az alábbi logókat és szövegrészt feltünteti:

„A Kulturális és Innovációs Minisztérium Egyetemi Kutatói Ösztöndíj Program Kooperatív Doktori Program Programjának a Nemzeti Kutatási, Fejlesztési és Innovációs Alapból finanszírozott szakmai támogatásával készült.”

 

Idegen nyelvű publikáción, vagy dokumentumon:

„Prepared with the professional support of the Co-operative Doctoral Program of the University Research Scholarship Program of the Ministry of Culture and Innovation financed from the National Research, Development and Innovation Fund.”

 

b) amennyiben a logók megjelenítésére a publikáció jellege nem ad lehetőséget, az alábbi szövegrészt feltünteti:

„A Kulturális és Innovációs Minisztérium Egyetemi Kutatói Ösztöndíj Program Kooperatív Doktori Program Programjának a Nemzeti Kutatási, Fejlesztési és Innovációs Alapból finanszírozott szakmai támogatásával készült.”

Idegen nyelvű publikáción, vagy dokumentumon:

„Prepared with the professional support of the Co-operative Doctoral Program of the University Research Scholarship Program of the Ministry of Culture and Innovation financed from the National Research, Development and Innovation Fund.”

5.2. Az Ösztöndíjas jelen szerződés aláírásával kijelenti, hogy

a. a Kutatási tervben vállaltakat teljesíti (Pályázati Felhívásban meghatározott kötelező vállalások)

b. a jogosulatlanul igénybe vett ösztöndíj összegét visszafizeti;

c. amennyiben a jelen szerződés létrejöttét követően az Ösztöndíjas bármely adatában változás következik be, azt haladéktalanul, de legkésőbb a tudomására jutástól számított 8 napon belül köteles az Egyetemnek írásban bejelenteni;

d. nem merülnek fel vele szemben a Pályázati Felhívás szerinti kizáró okok;

e. az ösztöndíjra jogosító, a jelen szerződés 4.4. pontjában részletezettek szerinti aktív, Egyetemmel fennálló doktori hallgatói jogviszonyát, valamint a munkáltatójával fennálló munkaviszonyát vagy munkavégzésre irányuló egyéb jogviszonyát az ösztöndíjas jogviszonya időtartama alatt folyamatosan fenntartja;

f. a témavezetővel és a szakértővel közösen tartott konzultáción minimum havonta egy alkalommal részt vesz és azt a konzultációs lap aláírásával igazolja.

**VI. A Beszámolás rendszere**

6.1. Az Ösztöndíjas vállalja, hogy az ösztöndíjas időszakban minden évben kettő alkalommal: február 15-ig és szeptember 15-ig a témavezetővel és a szakértővel együttműködve elkészített, általuk és a doktori iskola vezetője által jóváhagyott szakmai részbeszámolót (a továbbiakban: szakmai beszámoló) nyújt be a Kutatási tervek alapján a Támogató részére és egyidejűleg a 7.3. pontban megjelölt KDP koordinátornak. Az Ösztöndíjas vállalja továbbá, hogy a jelen szerződésben rögzített ösztöndíjas időszak utolsó napjától számított 30 napon belül részletes, a Pályázati Felhívásban közölt kötelező vállalások és a vállalt Kutatási tervben rögzített feladatok végrehajtásáról szakmai záró beszámolót (a továbbiakban a szakmai beszámoló és a szakmai záró beszámoló együttesen: beszámolók) nyújt be a Támogató részére.

Az ösztöndíjas a Pályázati Felhás 14.6 pontja alapján a kutatás előrehaladásáról a Támogató felkérésére személyes meghallgatás keretein belül is számot ad.

6.2. Az ösztöndíj felhasználásáról az Ösztöndíjasnak pénzügyi elszámolást nem kell benyújtania.

6.4. Az Ösztöndíjas tudomásul veszi, hogy a beadott beszámolókat a Támogató értékeli. A beszámolók elfogadásáról a döntést a Támogató hozza meg. A beszámolók minősítése: 1. Kiválóan megfelelt/2. Megfelelt/3. Nem felelt meg. A kiváló és a megfelelt minősítés esetén a jelen szerződés szerinti ösztöndíj tovább folyósítható a következő tanévben, amennyiben az ahhoz szükséges feltételek továbbra is fennállnak.

6.5. Az Ösztöndíjas tudomásul veszi, hogy a nem megfelelt minősítés esetén az ösztöndíj a továbbiakban nem folyósítható, emellett az előző elfogadott szakmai beszámoló óta eltelt időszakban (az első év esetében az első évben) folyósított ösztöndíjra vonatkozóan – jogosulatlan igénybevétel címén – a Támogató megállapíthat az Ösztöndíjas számára visszafizetési kötelezettséget a 9.2. pont alapján. Ez utóbbi visszafizetési kötelezettség megállapításához az Ösztöndíjasnak a nem megfelelt minősítésről történő értesítést követően soron kívül szakmai záró beszámolót kell benyújtania a Támogatónak, melynek elmulasztása esetén a visszafizetési kötelezettség beáll.

6.6. A beszámolók minősítését a Támogató a beszámoló benyújtását követő 15 napon belül végzi el, ezt követően a beszámoló minősítésének eredményéről az Ösztöndíjast tájékoztatja.

Az Egyetem rögzíti, hogy a beszámolók minősítése akkor minősül nem megfelelőnek, ha az Ösztöndíjas a Pályázati Felhívás 10.1. pontjában rögzített kötelező vállalások és a vállalt Kutatási tervben rögzített feladatok között az Egyetem hiányosságot észlelt és azt az Ösztöndíjas a felhívásban szereplő hiánypótlási határidőn belül sem pótolta.

6.7. A Támogató beszámolót értékelő szakmai döntése ellen, valamint a beszámoló szakmai minősítésével összefüggésben kifogás benyújtásának nincs helye.

6.8. Az Ösztöndíjas tudomásul veszi, hogy

* 1. a hallgató jogviszony a Program befejezése előtti megszűnése,
  2. a konzultációk elmulasztása,
  3. a beszámoló nem, vagy nem megfelelő teljesítése

esetén a folyósított ösztöndíjra vonatkozóan – jogosulatlan igénybevétel címén – az Egyetem az Ösztöndíjas számára visszafizetési kötelezettséget állapíthat meg. A visszafizetési kötelezettségről és a visszafizetendő összegről az Egyetem felszólító levelet küld az Ösztöndíjas részére.

6.9. Ösztöndíjas köteles a jogosulatlanul igénybe vett ösztöndíj összegét visszafizetni az Egyetem felszólító levelében megadott határidőig az ott megadott számlaszámra történő átutalással.

**VII. Együttműködés, kapcsolattartás**

7.1. A Felek jelen szerződés teljesítése érdekében együttműködési kötelezettséget vállalnak, amelynek keretében kötelesek a szerződés teljesítését befolyásoló minden lényeges körülményt egymással haladéktalanul közölni.

7.2. Felek rögzítik, hogy egymás között minden nyilatkozatot vagy egyéb értesítést írásban – tértivevényes levélben vagy e-mailben – kell eszközölni, amely akkor tekinthető szabályszerűnek, ha azt a kapcsolattartó személy részére, vagy a Fél hivatalos kézbesítési címére vagy e-mail címére kézbesítették.

7.3. A szerződő felek a jelen szerződésből fakadó kötelezettségeik és feladataik teljesítése érdekében az, alábbiakban rögzített KDP koordinátoron keresztül személyesen vagy elektronikus úton tartják a kapcsolatot[[4]](#footnote-4):

Név: Papp Zsófia

Beosztás: főreferens

Telefonszám: +36-1-432-9000 / 20893

E-mail: [kooperativ.doktori@uni-nke.hu](mailto:kooperativ.doktori@uni-nke.hu), [papp.zsofia@uni-nke.hu](mailto:papp.zsofia@uni-nke.hu)

7.4. A KDP koordinátor feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személy kizárólag a jelen szerződésben foglaltak teljesítésével kapcsolatban felmerülő operatív kérdésekben jogosult eljárni, a szerződés módosítására, megszüntetésére, egyéb jognyilatkozat tételére nem jogosult.

7.5. Egyebekben a szerződő felek megküldött értesítéseire, felszólításaira (a továbbiakban: értesítés), továbbá az egymás irányába történő nyilatkozataik megtételére rendelkezésre álló határidők számítására az alábbiak irányadók:

A postai úton történő kézbesítés esetén az értesítést hivatalos iratként kell feladni és kézbesíteni. Ha a postai úton történő kézbesítés bármely okból eredménytelen a jelen szerződésben meghatározott címen, az értesítést a kézbesítés megkísérlésének napján kézbesítettnek kell tekinteni.

A határidőbe nem számít bele a közlés, kézbesítés napja.

A hónapokban vagy években megállapított határidő azon a napon jár le, amely számánál fogva megfelel a kezdőnapnak, ha pedig ez a nap a lejárat hónapjában hiányzik, a hónap utolsó napján.

A postai úton küldött nyilatkozat esetén a postára adás, elektronikus úton előterjesztett nyilatkozat esetén az elküldés napját kell a nyilatkozat megtételének napjaként tekinteni. Az ezzel kapcsolatos válasz megtételére rendelkezésre álló határidő ilyen esetben a postai úton küldött nyilatkozat esetén azon a napon kezdődik, amely napon azt a részére kézbesítettnek kell tekinteni. Elektronikus úton előterjesztett nyilatkozat esetén a válaszra rendelkezésre álló határidő a következő munkanapon kezdődik.

A határidő elmulasztása vagy a késedelem jogkövetkezményei a határidő utolsó napjának elteltével állnak be.

**VIII. Az ösztöndíjas jogviszony szüneteltetése**

8.1. Szüneteltetés: Amennyiben tartós betegség, várandósság, szülés, hosszabb külföldi tartózkodás, egyéb méltányolható ok a benyújtott Pályázat eredeti formában történő végrehajtását akadályozza, vagy a doktori képzésen az Ösztöndíjas hallgatói jogviszonya szünetel (passzív félév), de az Ösztöndíjasnak szándékában áll doktori tanulmányait folytatnia legalább 5 – legfeljebb 12 hónap időtartamra (törthónap nem lehetséges) lehetősége van szüneteltetni jelen ösztöndíjas jogviszonyát.

8.2. Az Ösztöndíjasnak ösztöndíjas jogviszony szüneteltetése iránti kérelmet és annak mellékleteként a módosított Kutatási terveket a szüneteltetés okát alátámasztó dokumentumok csatolásával a tervezett szüneteltetés előtt legalább 30 nappal a Támogatóhoz kell benyújtani.

8.3. Amennyiben az Ösztöndíjas az ösztöndíjas jogviszonyát szünetelteti, a szüneteltetés idejére ösztöndíjra nem jogosult. Amennyiben a szüneteltetés időtartamára vonatkozóan megtörtént az ösztöndíj kifizetése, úgy köteles az Ösztöndíjas azt külön felszólítás nélkül 30 napon belül visszautalni az Egyetemnek.

8.4. Az ösztöndíjas jogviszony szüneteltetésének időtartama automatikusan nem hosszabbítja meg az ösztöndíjas jogviszony időtartamát. Az ösztöndíjas jogviszony legfeljebb a szüneteltetés időtartamával azonos időtartammal történő meghosszabbítását az ösztöndíjasnak kell kezdeményeznie a Támogatónál a szüneteltetés és a hosszabbítás indokának bemutatásával. Amennyiben a Támogató engedélyezi a hosszabbítást, úgy arra kizárólag akkor kerülhet sor, ha az ösztöndíjas jogviszony feltételei a hosszabbítás időszakában is fennállnak. Amennyiben a Támogató nem hagyja jóvá a hosszabbítást, úgy az ösztöndíjas jogviszony a jelen szerződésben rögzített időponttal megszűnik.

**IX. A szerződés megszűnése, megszüntetése, szerződésszegés**

9.1. Az Egyetem és az Ösztöndíjas rendes felmondással nem élhet, tekintettel a Program kiemelt jellegére és a szerződő felek tartós jogviszonyára.

9.2. Az Egyetem jogosult a jelen szerződéstől egyoldalú írásbeli nyilatkozattal, azonnali hatállyal elállni, illetve a szerződést azonnali hatállyal felmondani és az ösztöndíjat teljes mértékben visszakövetelni, ha az alábbiakban foglalt feltételek közül legalább egy bekövetkezik:

a. az Ösztöndíjas a jelen szerződésben, illetve a Pályázati Felhívásban előírt kötelezettségeinek nem, vagy nem megfelelően tesz eleget;

b. az Ösztöndíjas a beszámolójának az Egyetem által megjelölt határidőn belüli benyújtását az Egyetem benyújtásra irányuló értesítése ellenére elmulasztja, illetve az Egyetem a beszámoló pótlására vagy a beszámoló egyéb módon történő korrekciójára határidőt szab és az Ösztöndíjas a hiánypótlási felhívás teljesítésének nem tesz eleget, vagy az Ösztöndíjas a beszámolóját az Egyetem „nem megfelelő” értékeléssel minősíti;

c. az Ösztöndíjassal szemben az ösztöndíjas időszak alatt a Pályázati Felhívás 6. pontjában foglalt bármely kizáró okok valamelyike bekövetkezik.

A 9.2. pont a-c. alpontokban meghatározott esetekben az Egyetem felmondó, illetve elálló jognyilatkozatban rendelkezik az ösztöndíj visszavonásáról, illetve az esetleges visszafizetési kötelezettségről.

9.3. Az ösztöndíjra való jogosultság megszűnik továbbá az alábbi esetekben:

a. az Ösztöndíjas az ösztöndíjáról lemond;

b. az Ösztöndíjas az ösztöndíjas jogviszonya alapjául szolgáló hallgatói jogviszony/munkaviszony vagy munkavégzésre irányuló egyéb jogviszonya megszűnik;

c. az Ösztöndíjas az ösztöndíjas időszak alatt felsőoktatási intézményt és felsőoktatási intézményen belüli doktori iskolát vált;

d. az Ösztöndíjas az ösztöndíjas időszak alatt Munkáltatót vált és az Egyetem a Munkáltató váltást nem hagyja jóvá;

e. az Egyetem az Ösztöndíjas második témavezető/vállalati szakértő cseréjét sem hagyja jóvá.

Az ösztöndíjas jogviszony megszűnésének napja a szerződő felek általi teljes elszámolás napja.

9.4. **Lemondás**: Amennyiben az Ösztöndíjas lemond az ösztöndíjáról, haladéktalanul írásban kell értesítenie az Egyetemet. A doktori hallgatói jogviszony megszűnése hónapjának első napjától a jelen szerződés megszűnik. Amennyiben a szerződés megszűnését követő időszakra az Ösztöndíjas részére ösztöndíj kifizetés történt, úgy köteles az Ösztöndíjas a jogosulatlanul igénybe vett ösztöndíjat külön felszólítás nélkül visszautalni az Egyetemnek a lemondástól számított 60 napon belül. A lemondás bejelentése napjától (egyben az ösztöndíjas jogviszony megszűnése napja) számított 30 napon belül az Ösztöndíjasnak szakmai záró beszámolót kell benyújtania a Támogatóhoz.

Amennyiben a záró szakmai beszámolót az Ösztöndíjas nem nyújtja be vagy a záró szakmai beszámolót és a lemondás okát a Támogató nem fogadja el, megállapíthat az ösztöndíj korábbi kifizetései kapcsán jogosulatlanul igénybe vett ösztöndíjösszeget is, amelyet az Ösztöndíjasnak vissza kell fizetnie a Támogató részére.

9.5. **Hallgatói jogviszony/munkaviszony vagy munkavégzésre irányuló egyéb jogviszony megszűnése**: Amennyiben az Ösztöndíjasnak az ösztöndíjas jogviszonya alatt megszűnik a doktori hallgatói jogviszonya, a munkáltatóval fennálló munkaviszonya vagy munkavégzésre irányuló egyéb jogviszonya úgy jelen szerződés megszűnik. A doktori hallgatói jogviszony/munkaviszony vagy munkavégzésre irányuló egyéb jogviszony megszűnése hónapjának első napjától az Ösztöndíjas ösztöndíjra nem jogosult. A hallgatói jogviszony/munkaviszony vagy munkavégzésre irányuló jogviszony megszűnése napjától számított 30 napon belül a kutatás megvalósításáról az Ösztöndíjas szakmai záró beszámolót köteles benyújtani a Támogatóhoz. A szakmai záró beszámolóval, az ösztöndíj esetleges visszafizetésével kapcsolatos további eljárásra jelen szerződés VI. pontjában ismertettek az irányadók.

9.6. Amennyiben a doktori hallgatói jogviszony az abszolutórium megszerzésével szűnik meg, az Ösztöndíjas időszakban legutoljára benyújtott beszámolót követő időszakról a hallgatói jogviszony megszűnésének napjáig szükséges szakmai beszámolót beadni, amely tartalmazza a doktori védés várható időpontját is.

9.7. **Felsőoktatási intézményváltás és felsőoktatási intézményen belüli doktori iskola váltás:** Felsőoktatási intézményváltásra és felsőoktatási intézményen belüli doktori iskola váltásra az ösztöndíjas időszak alatt nincs lehetőség. Amennyiben az Ösztöndíjas az ösztöndíjas időszakon belül felsőoktatási intézményt vagy doktori iskolát vált, jelen szerződés megszűnik az intézményváltásról, illetve doktori iskola váltásról szóló intézményi döntés jogerőre emelkedésének napjától. Az ösztöndíjas jogviszony megszűnésével kapcsolatos további eljárásra jelen ösztöndíjszerződés 9.5. pontjában ismertettek (beszámolás, ösztöndíj esetleges visszafizetése) az irányadók.

9.8. **Munkáltató váltás**: Amennyiben az ösztöndíjas jogviszony ideje alatt Munkáltató váltásra kerül sor, a kooperatív ösztöndíjas jogiszony fenntartásához a Támogató jóváhagyása szükséges. A Munkáltató váltást az ösztöndíjasnak kell kezdeményezni, annak indoklásával, illetve a Munkáltatóra vonatkozó, illetve az általa megküldött dokumentumok Támogató részére történő megküldésével. A Támogató a rendelkezésére álló dokumentumok alapján azok beérkezését követő 60 napon belül dönt a Munkáltató váltásának elfogadásáról. A döntésről a Támogató tájékoztatja az ösztöndíjast. Az ösztöndíjas jogviszony megszűnésével kapcsolatos további eljárásra jelen szerződés 9.5. pontjában ismertettek (beszámolás, ösztöndíj esetleges visszafizetése) az irányadók.

9.9. **A Támogató által jóvá nem hagyott témavezető vagy szakértő váltás**: Amennyiben a Támogató a második témavezető/szakértő cseréjét a Pályázati Felhívás 18.5. pontjában foglaltak szerint nem hagyja jóvá, úgy az Ösztöndíjas ösztöndíjas jogviszonya megszűnik. Az ösztöndíjas jogviszony megszűnésével kapcsolatos további eljárásra jelen szerződés 9.5. pontjában ismertettek (beszámolás, ösztöndíj esetleges visszafizetése) az irányadók.

9.10. Amennyiben az Egyetem fizetési kötelezettséget állapít meg, a már kifizetett ösztöndíj visszafizetésére az Egyetem 60 napos fizetési határidővel írásban felszólítja az Ösztöndíjast.

9.11. Az Ösztöndíjas tudomásul veszi, hogy amennyiben az Egyetem által meghatározott fizetési kötelezettsége keletkezik és annak az Egyetem által megadott határidőben nem tesz eleget, a Polgári Törvénykönyvről szóló 2013. évi V. törvény (a továbbiakban: Ptk.) alapján késedelmi kamat fizetésére köteles.

**X. Szerződésmódosítás**

10.1. A jelen szerződés bármilyen módosítása kizárólag írásban érvényes. Nem minősül a jelen szerződés módosításának az, ha bármelyik fél nem él a szerződésben biztosított valamely jogával, vagy jogait a másik félre nézve kedvezőbb módon gyakorolja. Az ilyen egyoldalú engedményekre a másik fél nem hivatkozhat.

10.2. A szerződő felek jelen szerződés aláírásával egyidejűleg elfogadják az Egyetem egyoldalú jognyilatkozatba foglalt szerződésmódosítását, amennyiben alkalmazandó jogszabály vagy jogszabályban meghatározott szervek kötelező rendelkezése folytán kerül rá sor és az Ösztöndíjas számára többletjogosítványokat biztosít, vagy az Ösztöndíjas számára nem állapít meg többletkötelezettséget.

10.3. Amennyiben az ösztöndíjas jogviszony időtartama alatt a témavezető vagy a szakértő személyében változás szükséges, az Ösztöndíjas köteles indoklással ellátott változtatási kérelmet benyújtani a Támogató részére. A változtatási kérelemhez csatolni kell a Pályázati Felhívás 12. pontjában részletezett dokumentumokat. A változtatási kérelemről a Támogató dönt, amelyről tájékoztatja az Ösztöndíjast és az Ösztöndíjas doktori iskoláját. Amennyiben a Támogató a témavezető, illetve a szakértő cseréjét nem hagyja jóvá, az Ösztöndíjas jogosult új témavezető, illetve szakértő megjelölésére. Amennyiben a Támogató az újonnan megjelölt témavezetőt, illetve szakértőt sem hagyja jóvá, úgy az Ösztöndíjas jelen szerződés az elutasítás kézhezvételét követő hónap első napjától megszűnik.

A témavezető, illetve a szakértő személyének változása jelen szerződés módosítását vonja maga után.

**XI. Záró rendelkezések**

11.1. A szerződő felek rögzítik, hogy a Pályázati Felhívás (mellékleteikkel) jelen szerződés mindenkori, elválaszthatatlan részét képezik, akkor is, ha azok a jelen szerződéshez nem kerültek fizikai értelemben csatolásra. Eltérés esetén a jelen szerződésben foglaltak az irányadók.

11.2. Az Ösztöndíjas tudomásul veszi, hogy jelen szerződésben meghatározott adatait, illetve jelen szerződéssel összefüggő valamennyi információt, illetve személyes adatot a Pályázati Felhívás 21.1. pontjában rögzített felhatalmazás alapján az Egyetem az Európai Parlament és a Tanács (EU) 2016/679 rendelete (általános adatvédelmi rendelet, a továbbiakban: GDPR), valamint az információs önrendelkezési jogról és az információszabadságról szóló 2011. évi CXII. törvény előírásainak és a vonatkozó belső szabályzataiban foglaltaknak megfelelően kezelheti, azt jogszabályban meghatározott szervezeteknek a program monitorozásában résztvevő, valamint jogszabály, illetve a jelen szerződés szerinti külső ellenőrzési szervek részére átadhatja. A kezelt adatok köre minden olyan adatra kiterjed, amelyet az Ösztöndíjas a Pályázatban, a jelen szerződésben az Egyetem rendelkezésére bocsát, illetve mindazokra az adatokra, amelyeket Ösztöndíjas a jelen szerződés hatálya alatt az Egyetem számára megküld.

11.3. A szerződő felek tudomásul veszik, hogy a jogszabályban arra jogosult szervek és az NKFI Hivatal ellenőrizhetik a jelen szerződésben foglaltak teljesítését.

11.4. A felek a jelen szerződésből eredő esetleges jogvitáikat elsősorban tárgyalásos úton kötelesek rendezni.

11.5. A jelen szerződésben nem vagy nem kellő részletességgel szabályozott kérdések tekintetében a magyar jog szabályai – elsősorban a Ptk. rendelkezései az irányadók.

11.6. Az Egyetem képviselője a jelen szerződés aláírásával egyidejűleg ellenőrzi és a szerződés valamennyi eredeti példányának aláírásával tanúsítja, hogy meggyőződött az Ösztöndíjas személyazonosságáról.

11.7. Jelen szerződés a szerződő felek közül az utolsóként aláíró Fél aláírásának a napján lép hatályba.

A szerződő felek a jelen, x (x) számozott oldalból álló szerződést elolvasták, megértették, és mint akaratukkal mindenben megegyezőt, jóváhagyólag írják alá. A szerződés 3 (három) db eredeti egymással teljes egészében megegyező példányban készült, amelyekből 1 (egy) példány az Ösztöndíjas részére kerül megküldésre, 2 (két) példány az Egyetemnél marad.

Melléklet:

1. **Ösztöndíjas időszakra szóló Kutatási terv**

Kelt: Budapest, 2025.

|  |  |  |
| --- | --- | --- |
|  |  |  |
| **XX**  Nemzeti Közszolgálati Egyetem |  | **XX**  ösztöndíjas |

|  |  |  |
| --- | --- | --- |
| **Pénzügyileg ellenjegyzem.** |  | **Jogilag ellenjegyzem.** |
|  |  |  |
| **pénzügyi ellenjegyző** |  | **jogi ellenjegyző** |

Készült: 3 eredeti példányban

Egy eredeti példány:10 oldal

Ügyintéző: Papp Zsófia (20893)

Kapják:

1. számú példány: Ösztöndíjas

2. számú példány: GH Pályázati Pénzügyi Osztály

3. számú példány: KDP koordinátor (FRH FI Pályázati és Projektmenedzsment Iroda)

1. A nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézmény doktori iskolája. [↑](#footnote-ref-1)
2. Munkáltató: az EKÖP-KDP ösztöndíjas időszak alatt az Ösztöndíjassal munkaviszonyban vagy munkavégzésre irányuló egyéb jogviszonyban álló munkáltató (a továbbiakban: munkáltató), amely kizárólag a Magyarországon a pályázat benyújtásakor székhellyel, telephellyel vagy fiókteleppel rendelkező

   • költségvetési szerv, költségvetési szerv jogi személyiséggel rendelkező intézménye,

   • kettős könyvvitelt vezető gazdasági társaság, vagy

   • nonprofit szervezet lehet. [↑](#footnote-ref-2)
3. Az ösztöndíjas jogviszony időtartama legalább 24, de legfeljebb 48 hónap. [↑](#footnote-ref-3)
4. Az Egyetem fenntartja a változás jogát, az aktuális információk, valamint az ügyfélfogadási idő, hely az Egyetem honlapján megtalálhatóak [↑](#footnote-ref-4)